google/wiki40b huggingface dataset:
Norske byggeklosser (2018)

Handling

Norske byggeklosser er en komedie om oppussing og alle situasjonene som oppstår når evnene ikke nødvendigvis passer til ambisjonene.
Merete (Ine Jansen) og Jens (Anders Baasmo Christiansen) arver uventet et hus. Det gir dem mulighet til å flytte ut fra sokkel-leiligheten i huset til Jens’ mor (Anne Marit Jacobsen). Drømmen om å pusse opp et lite, idyllisk gammelt hus til et moderne hjem for seg og barna de forhåpentlig snart skal få ser endelig ut til å bli en realitet. Oppussingen medfører imidlertid en rekke utfordringer, og problemene hoper seg opp i møte med systemet og alle menneskene de må forholde seg til.

Opptaks-steder

Innspillingen ble gjort i løpet av 26 dager i juni og juli 2017. Handlingen foregår i Jessheim, men opptakene ble gjort i Heisshageveien i Leirsund i Skedsmo kommune.
Trestjerneordenen

Trestjerneordenen (latvisk: Triju Zvaigžņu ordenis) er en latvisk orden. Ordenen ble innstiftet 25. mars 1924 av Latvias nasjonalforsamling til minne om landets selvstendighet i 1918. Den er gitt navn etter et av landets nasjonalsymboler, de tre stjernene. Ordenens motto er «Per aspera ad astra». Trestjerneordenen er Latvias fornemste utmerkelse og rangerer foran Viesturs orden og Anerkjennelseskorset. Den kan tildeles både latviske og utenlandske statsborgere. Presidenten er ordenens stormester.
Under Latvias innlemmelse i Sovjetunionen 1940–1991 ble ordenen avskaffet. Trestjerneordenen ble gjenopprettet 25. oktober 1994.

Insignier

Det sentrale motivet i ordenstegnene for Trestjerneordenen er de tre stjernene, som også finnes i Latvias riksvåpen og som står for de tre historiske landskapene Livland (Vidzeme), Kurland (Kurzeme) og Latgale. Ordenstegnet består av et hvitemaljert malteserkors med stråler i korsvinklene. Midtmedaljongen er i blå emalje og har tre femtaggede stjerner i gull. Baksiden bærer en innskrift med landets navn sammen med uavhengighetsdatoen, 18. november 1918, omgitt av en bord der ordenens motto er innskrevet.
Ordensstjernen er i sølv og består av fem større og fem mindre stråler. Den har midtmedaljongen fra ordenstegnet satt inn i en eikekrans og innskriften «PAR TĒVIJU» («for fedrelandet»).
Ordenskjedet består av ledd med ordensmedaljongen, løve og griff, latviske ildkorsornamenter samt pilspisser.
Ordensbåndet er lyst blått med gule striper.

Tildeling

Ordenen tildels som anerkjennelse av innsats for Latvia i statstjenesten, offentlig og kommunal sektor, i offentlig virke eller for virke i kultur, utdanning, forskning, idrett eller næringsliv. Trestjerneordenen kan også tildeles som belønning for innsats under gjenopprettelsen av Latvias selvstendighet og statsdannelse. Ordenen kan tildeles borgere av Latvia og også utenlandske borgere. Ordenen tildeles i særdeleshet utenlandske statsoverhoder, regjeringsledere, ledere for internasjonale organisasjoner, ambassadører og utenlandske medlemmer av delegasjoner ved statsbesøk. Ordenens høyeste klasse tildeles utelukkende statsoverhoder.

Norske innehavere

Kong Harald, dronning Sonja og kronprins Haakon er alle storkorskommandører av Trestjerneordenen. Ulf Erik Husebø er innehaver av kommandørklassen. Thorvald Stoltenberg er også innehaver.
Barnemat

Barnemat er som regel definisjonen på mat man gir barn som er fra 4-6 mnd frem til de er 1-1/2 år.

Industrilaget barnemat

Barnemat i Norge kan man kjøpe i butikken av Nestlè, Småfolk og hipp (økologisk). Maten er variert og selges i glass, fra 4 mnd og opp til 1 1/2 år, spesielt tilpasset alderstrinn. Maten lages på ernæringsmessige retningslinjer gitt fra staten og EU. Barnemat skal ikke inneholde konserveringsmidler, mens salt er greit i små mengder.
Barnemat i Norge som selges i butikken finnes i grøt, middag og desserter, samt noe drikke. Prisene på barnematen varierer fra de ulike butikkene, men en middag koster som oftest rundt 13 kr, en grøtpakke 15 kr og dessertglass rundt 10 kr. Drikken koster også rundt 10 kr.

Hva maten bør og ikke bør inneholde

Som hovedregel skal barn under 1 år ikke ha ren uprossesert fisk, egg (begge disse er pga at det kan trigge allergi), de skal heller ikke ha ren kumelk fordi det er for sterkt for tarmene deres. De skal heller ikke ha for grove varer fordi tarmen ikke er sterk nok enda. De skal heller ikke ha rødbeter fordi dette kan reagere i kroppen og produsere nitritt i større mengder. Utenom dette kan barn spise det meste, men man må selvfølgelig ta hensyn til kvaliteten og sammensetningen.
Lite stengelfly

Utseende

Et middelsstort (vingespenn 28 – 32 mm), gulbrunt nattfly. Vingene har lange frynser langs ytterkanten. Forvingen har doble, brune mellomlinjer som avgrenser vingens midtfelt, men disse er ofte utydelige. Nyremerket er hvitt eller oransje med i alle fall antydning til en mørk ring inni, ringmerket er lysbrunt, nokså lite tydelig. Bakvingen er mørkt brungrå.

Levevis

Arten lever på sumpige steder. I motsetning til sine slektninger lever larvene trolig ikke på gras, men i stengler og røtter av sverdlilje (Iris pseudacorus). De voksne sommerfuglene flyr i august – september.

Utbredelse

Arten har en flekkvis forekomst i det nordlige Europa fra Irland i vest til Ukraina i øst. I Norge er den ikke vanig, men den er funnet å langt nord som Troms.
Artskompleks

Et artskompleks er en gruppe nært beslektede arter, der skillet mellom artene er uklart fordi artene er midt i eller nettopp har gjennomgått artsdannelse og fortsatt ikke har etablert tilstrekkelige forplantningsbarrierer mellom populasjonene. Ringarter, superarter og kryptiske arter er alle eksempler på artskomplekser. Artsbarrierer oppstår vanligvis ikke momentant, men dannes gjennom en langvarig prosess der genflyten avtar gradvis. I slike tilfeller vil reproduktive barrierer mellom artene ofte ikke være fullt utviklet, og artene vil kunne være parafyletiske.
Artskomplekser er vanlige blant planter, men det finnes også eksempler fra dyreriket, slik som hund-ulv-prærieulv-komplekset (slekten Canis) og de mange artene/underatene av kobra (slekten Naja). I Norge er sik et tydelig eksempel, der bestander av sik tilpasset forskjellige matkilder har tydelige anatomiske forskjeller. I Europa ellers blir slike varianter ofte navngitt som forskjellige arter. Flere forskjellige varianter opptrer noen ganger i et og samme vassdrag, og det er et helt åpent spørsmål om vi har med en eller flere arter å gjøre. Ofte blir slike komplekser åpenbare når en ny art uten barriere mot de eksisterende artene introduseres i systemet. Et eksempel på en slik introduksjon er brunsnegl i Nord-Europa, som hybridiserer med de lokale artene svart- og rødskogsnegl. Disse artene har tradisjonelt har vært sett på som klart adskilte arter som ikke blandet seg, men kan i virkeligheten være underarter av samme art.
Fylkesvei 7622

Fylkesvei 7622 er en kort forbindelsesvei mellom europavei 10 og Svolvær lufthavn, Helle. Veien er 391 meter lang og har asfaltdekke.
Frem til 2019 hadde veien betegnelsen fylkesvei 850.
Hébertistene

Hébertistene, oppkalt etter politikeren Jacques René Hébert, var en ateistisk gruppering på ytterste venstre fløy under den franske revolusjon. Hébertistene ble bekjempet og beseiret av Maximilien de Robespierre i 1794.
Idrettslaget Trott

Idrettslaget Trott (stiftet i 1948) er et norsk idrettslag fra Stord i Hordaland. Klubben har tilbud hovedsakelig innen fotball. Landslagsspilleren Olaug Tvedten trådte sine barnesko i Trott.
Cha Du-ri

Tidlige år

Cha ble født i Tyskland mens hans far, Cha Bum-kun spilte for Eintracht Frankfurt (og senere Bayer 04 Leverkusen) i Bundesliga, og bodde derfor sine første leveår i Tyskland.

2002

Cha ble oppdaget av Guus Hiddink da det tyske landslaget spilte en treningskamp mot Korea-universitetet. Han var sterk og aggressiv og spilte amatørfotball, da han ble tatt ut til å spille på det sørkoreanske landslaget i fotball. Laget overrasket alle ved å komme seg til semifinalen i VM i fotball 2002.

2006

Han ble ikke tatt ut på landslaget til VM i fotball 2006, og ble i stedet fotballkommentator for MBC, sammen med faren sin. Den sørkoreanske treneren Pim Verbeek til Cha med i troppen som skulle kvalifisere seg til 2007 AFC Asian Cup.
Før Bundesligaen startet sesongen 2006-2007, gikk Cha fra posisjonen som agreiper til forsvar i Mainz.Gjennom sesongen var han plaget med en fotskade, noe som forhindret han fra stort sett alt fotballspill.
Mainz rykket ned og Cha avsluttet kontrakten.

2007

Cha signerte i 2007 en kontrakt med Koblenz i andredivisjon i Bundesliga. Han byttet også posisjon fra høyreback til ving, etter at han ikke hadde klart åp tilpasse seg høyreback-posisjonen hos Mainz.

2009

Cha forlot TuS Koblenz etter to år og signerte en toårskontrakt med SC Freiburg. 
14. oktober 2009 ble Cha kalt tilbake til det sørkoreanske landslaget i en kamp mot Senegal, for første gang siden 2006.

2010

Fra sesongen 2010-2011 spiller han for Celtic. Han debuterte for sin nye klubb i tredje kvalifiseringsrunde til UEFA Champions League mot Braga, hvor de tapte 3–0. Han gjorde sin debut i Scottish Premier League 14. august mot Inverness Caledonian hvor de vant 1–0. Cha scoret sitt første mål for Celtic mot St Johnstone i Scottish Premier League 26. desember 2010.

2012

8. juni 2012 ble det meldt at han forlot Celtic til fordel for retur til Tyskland og  Fortuna Düsseldorf.

Spesialiteter

Cha er ansett som en svært rask spiller (han gjør 100 meter under 11 sekunder) og kan også hoppe høyt. Han spiller en kamp med stor utholdenhet og er også bygd for en typisk angriper; 184 cm høy, 75–78 kg tung.

Personlig

Han er sønn av Cha Bum-kun, som av mange anses som Asias beste fotballspiller gjennom tidene.

Annet

Cha snakker, leser og skriver flytende koreansk, tysk og nederlandsk (lært av Guus Hiddink).
Torres de Satélite

Torres de Satélite er en skulptur bestående av fem høye tårn forma som triangulære prismer. Tårna befinner seg i midten av den nordlige delen av Anillo Periférico i Ciudad Satélite i kommunen Naucalpan i den meksikanske delstaten México. Skulpturen sto ferdig i begynnelsen av mars 1958, som et landemerke for den nye og moderne byen Ciudad Satélite. Personene bak skulpturen er arkitekten Luis Barragán, maleren Jesús Reyes Ferreira og skulptøren Mathias Goeritz.
Det høyeste tårnet er 52 meter høyt, mens det laveste er 30 meter høyt. To av dem er hvite, mens de øvrige er malt i rødt, blått og gult.
Andreas Achenbach

Biografi

Andreas Achenbach begynte sin utdannelse under Wilhelm von Schadow i Düsseldorfs kunstakademi. Allerede ved 14 års alder fikk han selge et maleri. 1832 og 1833 gjorde han med sin far reiser til Rotterdam, Amsterdam og Riga og malte hovedsakelig havmiljøer. Senere ble han elev av Johann Wilhelm Schirmer. 
Achenbach fulgte i sine tidlige arbeider den pseudo-idealismen av den tyske romantiske skolen innen romantikken, men etter at han 1835 bosatte seg i München og traff Louis Gurlitt endret han stil til realisme og ble grunnleggeren av den tyske realistiske skolen. 
Selv om hans landskaper avslører tilstedeværelsen av for mye av hans mål på bilde skal lages og mangler personlig temperament, er han en mester i teknikk, og er historisk viktig som en reformator.
Andreas Achenbach gjorde flere reiser, for eksempel 1835 til Danmark, Norge og Sverige, der han gjorde et maleri av fallen i Trollhättan. 1836 var han i Alpene og Tyrol og fra 1843 til 1845 i Italia. 1846 var han tilbake i Düsseldorf og ble professor der. Landskap av ham finnes i de fleste museer i Tyskland.
Achenbach fikk sin første utmerkelse av første klasse i 1855,  og ble Chevalier av den franske Æreslegionen. Han ble i 1881 innvalgt i ordenen Pour le Mérite für Wissenschaften und Künste. Chambers Biographical Dictionary sier om ham at «han ble ansett som far til det 19. århundrets tyske landskapsmaling».
Eikefjord kirke

Historikk

Rundt 1810 gikk pådriver Søren Agledal sammen med bygdefolket om å bygge en kirke. Byggmester Nils Olsen Kjørslevik var opplært i byggekunsten i Bergen og fikk oppdraget med å oppføre kirken. Eikefjord var ved byggingen det første nye kirkestedet som ble tatt i bruk i fylket siden 1600-tallet. Kirken var i privat eie fram til 1874, da den ble ombygd av kirkebygger John J. Alver til korskirke for 1100 speciedaler. I denne sammenhengen ble kirken også solgt til sognet for 1000 speciedaler.

Inventar

Sølv, gave fra sogneprest Claus Finde (Prest 1784-1816). Prekestol, trolig fra 1874. Døpefont, fra 1812, dåpsfat, fra 1964, sølvplett, dåpsmugge fra 1964, sølvplett. Lysekrone, fra 1700-tallet, messing.
Orgel fra 1961, 7 stemmer, Olsen & Jørgensen, tidligere i Eid kirke fra 1898. Kirkeklokker, ei fra 1848, og ei klokke fra 1963.
Den kaldeisk-katolske kirke

Historie

Den kaldeisk-katolske kirke stammer fra den assyriske kirke i øst, som tidligere også ble kalt den kaldeiske kirke. På 1400-tallet oppsto det meningsforskjeller, da den assyriske kirken mente at bare slektninger av den daværende katolikos-patriarken Mar Simon IV kunne inneha dette embetet. Misnøyen med dette økte og førte til et brudd i 1552, da en ulærd gutt ble innsatt som katolikos-patriark og godkjent av paven. Den assyriske kirken ble da delt i to rivaliserende kirker med hver sin katolikos-patriark, en i Alqosh (i dagens nordlige Irak) og en pavelig utsendt patriark i Diyarbakir (i det nåværende østlige Tyrkia).    
En ny splittelse oppsto i 1662, da en gruppe under patriark Mar Shimun XIII Denha brøt med paven og flyttet kirken til Qochanis i de tyrkiske fjellene, noe som førte til at paven utnevnte en ny patriark i Diyarbakir. I 1804 ble det katolske patriarkatet i Diyarbakir forent med katolikatet i Alqosh, mens de ikke-katolske medlemmene aksepterte katolikos-patriarken i Qochanis som overhode.
Den sistnevnte kirken ble til dagens assyriske kirke i øst, mens den katoliske grenen nå kalles den kaldeisk-katolske kirke. Dens fulle fellesskapet med Roma ble gjenopprettet i 1830, da pave Pius VIII anerkjente patriarkens verdighet med tittelen patriark av Babylon.

Medlemmer

Anslaget over antall medlemmer varierer fra en halv til én million. Kirken har 18 biskoper og rundt 150 prester. Rundt halvparten av prestene virker i Irak, og rundt 20 prester betjener de rundt 140 000 medlemmene i USA. Rundt 120 000 medlemmer bor i Frankrike, hvorav halvparten i Stor-Paris. Den første kaldeisk-katolske i Frankrike ble vigslet i Paris’ forstad Sarcelles i 2004.
Kirken har omkring 240 000 registrerte medlemmer i Irak og har ellers medlemmer i USA, Australia, Syria, Jordan, Libanon, Iran, Tyrkia, Egypt, Israel, Frankrike og Georgia. En stor del av kirken har flyttet til Michigan, USA. Både der og i California finnes det sju menigheter.
Et kjent menighetsmedlem var Saddam Husseins utenriksminister Tariq Aziz.

I Norge

I Oslo feires det messe etter kaldeisk ritus rundt hver tredje måned, arrangert av St. Joseph kirkeforening for kaldeere i Norge. Ettersom kaldereene i Norge ikke har noen egen hierark, er de latinske biskoper for Oslo katolske bispedømme og i Trondheim og Tromsø deres biskoper, og de skal etterstrebe å støtte dem i deres kirkelige liv slik at det kan utfolde seg best mulig etter egen skikk og lov.
Den kaldeiske ritus skiller seg ikke så veldig fra den latinske ritus som er vanlig i Norge, bortsett fra at messen holdes på arameisk. Videre gis konfirmasjonens sakrament allerede ved dåpen. I Norge er kirken organisert gjennomo St. Joseph forening for Kaldeere i Norge og omfatter rundt 100 familier.
Meru (mytologi)

Meru (Sanskrit: मेरु) (også kalt Sumeru «storslåtte Meru») er et hellig fjell i hinduistisk, buddhistisk og Jainistisk mytologi og anses for å være sentrum for alle fysiske og spirituelle universer. Det anses for å være hjemsted for Brahma og andre guddommer.
Mange hindutempler, inkludert det mest kjente tempelet i Angkor, Angkor Vat, har blitt bygget som en symbolsk representasjon av fjellet. Det sies å være 80 000 yojana høyt og være plassert i Jambudvipa, et av kontinentene på jorden ifølge hinduismen (størrelsen av en yojana varierer over tid; Jordens omkrets skulle være 3 200 jojana ifølge Vārāha Mihira og en anelse mindre i Āryabhatiya, men 5 026,5 yojana i Suryasiddhānta; Bhagavata-Purana anser Meru for at være 80 000 yojana høy, Mahabharata anser Jamboodvipa for å være 18 000 yojana; dermed er det ikke mulig å angi en høyde på Meru ut fra disse kildene).
På gang 10

På gang 10 er et musikkassett med diverse artister, utgitt i 1983. Albumet ble presentert av Knut Borge og Erik Hansen.
Gregershullet

Gregershullet er et stedsnavn og veikryss i Re kommune i Vestfold, i krysset mellom fylkesvei 780 og Langeliveien. Navnet Gregershullet er ofte ikke nevnt på kart, selv ikke på Statens vegvesens egne kart. Den svingete, bratte veien til Gregershullet er populær blant syklister, og mange sykkelritt går gjennom dette krysset.
Fontänbron

Historie

Pålearbeidene for "bybroen" omtales i begynnelsen av 1622 og også arbeidet på "store broen", som må oppfattes som en bro over den store havnen (Stora hamnkanalen), fra torget omtrent ved den seinere anlagte Lejonbrons plats. I regnskapene fra samme år beskrives den som "bron öfver stora hamnen vid torget". Fra 1624 finnes utførlige opplysninger om de pågående arbeidene på "den stora bron öfver stora hamnen." Den første broen ble oppført våren og sommeren 1624 av bysbyggmester Jan Jakobssen med hjelp av to tømmermenn, Adrian Jakobsson og Jan Mårtenssen og tretti bysoldater. Broen var av tre og ble kalt både Stora Bron og Torgbron. Dette var dermed byens første bro.
I 1638 fikk broen nye påler og ble rødmalt, broen gikk da også under navnet Röda bron. Samtidig ble fire løvefigurer med krone satt opp ved brofestene. De fem alener høye løven, laget av billedhuggeren Hans Swant, skulle være en påminnelse om løven i Göteborgs byvåpen. Broen kom da til å få navnet Lejonbryggan eller Lejonbron. Løvefigurene ble så nedslitte at de ble tatt ned 1673. På begynnelsen av 1700-tallet ble hele broen erstattet med en ny trebro og billedhuggeren Nils Läsberg fikk da i oppdrag å skape fire nye løver.  
Trebroen ble revet i 1733 og ble erstattet av en steinbro med tre brovelv som stod klar 1735. Tegningene ble utført av byingeniør Bengt Wilhelm Carlberg. Broen ble utsmykket med nye løver, laget i gotlandsstein. 1785–88 ble disse satt opp på  pidestaller. Denne broen kom også til å bli kalt Hästbryggan på folkemunne, på grunn av at det forekom salg av hester og husdyr på den. 
Östra Hamngatan gikk i 1861 ut over Brunnsparken, da kanaldelen ble nedlagt, og i 1864 ble Lejonbron revet og en ny bro i jern ble bygget. Broen ble utvidet i 1914 og året etter ble det oppført et toalettanlegg nede i bron, kalt "Kabinettet" (cabinet d'aisance), som var i allmenn bruk fram til slutten på 1980-tallet da den ble revet. Lejontrappan, flankert av to liggende løver i bronse, ble så oppført mot Hamnkanalen i vest. Begge løvene er laget av skulptør Camilla Bergman og ble avduket 6. november 1991.
Arbeidet med å fylle igjen den nordlige delen av Östra Hamnkanalen — regnet fra Göta Älv ved Lilla Bommen til Stora Hamnkanalen — ble påbegynt i mai 1936 og ble avsluttet 18. august samme år. Samtidig hadde man da også rasert de seks broene som hadde spent over den nordre delen, ved; Norra Hamngatan (Gustaf Adolfsbron), Köpmansgatan, Postgatan, Kronhusgatan, Spannmålsgatan og Kanaltorget (ved Lilla Bommens Hamn). Totalt fantes det ti broer over Östra Hamnkanalen. Brunnsparksbron - som forbant Södra Hamngatan ver Östra Hamnkanalen - hadde tilsvarende funksjon som Fontänbrons der den var. I dag er Brunnsparksbron navnet på en liten bro som er plassert mellom Fontänbron og Fredsbron.
Acmaeodera

Utseende

Små til middelsstore, vanligvis mer eller mindre matte praktbiller. Disse artene har gjerne ikke metalliske farger, men ofte lyse tegninger, enkelte er også metalliske.

Levevis

De voksne billene besøker gjerne blomster, særlig i kurvplantefamilien.
Larvene utvikler seg i død ved av mange ulike busker og trær, både løvtrær og bartrær.

Utbredelse

Slekten er representert i alle verdensdeler bortsett fra Antarktis og Australia. Den mangler i det nordvestlige Europa.
Køge Bugt Motorvejen

Køge Bugt Motorvejen (M10) er en 26 kilometer lang motorvei mellom Gamle Køge Landevej og Ølby som er en del av europaveinettet E20 / E47 / E55. Motorveien ble bygget i årene 1969 – 1980 og ble på nesten hele strekningen bygget med 6 filer, hvilket mange dengang mente var alt for meget i forhold til trafikken. I dag er motorveien Danmarks mest trafikkerte veistrekning med om lag 70 000 biler i døgnet og i 2010 forventet man at trafikken skulle passere 120 000 biler i døgnet.
Motorveien ble utvidet mellom Hundige og Greve Syd i september 2008. På en del av denne strekningen er det nå som det første sted i Danmark 10 filer. Innen innvielsen av disse ekstra filene ble der fra blant annet HUR uttrykt ønske om å fortsette utvidelsen helt frem til Køge.
Saîf-Eddine Khaoui

Landslaget

Han ble tatt ut i Tunisias tropp til VM i fotball 2018 i Russland.
Shaoshan

Shaoshan (kinesisk: 韶山, pinyin: Sháoshān) er et byfylke i Xiangtan byprefektur i den kinesiske provinsen Hunan.
Det er mest kjent som fødestedet til Mao Zedong, grunnleggeren av Folkerepublikken Kina. Under kulturrevolusjonen ble området besøkt av tusener hver dag; senere har turisttilstrømningen dabbet av, skjønt det også etter den var et av målene for «rød turisme» i Kina. Senere tok denne turismen seg opp betraktelig, og virksomheten rundt denne turismen er klart største hovednæringsvei for folk i selve Maos fødekommune, Shaoshan.
Shaoshans borgere har gjort det meste ut av sin berømte sønn, og Shaoshan er også opphavsstedet for Maos familierestaurant, en populær restaurantkjede som har utbredelse i mange byer i Kina.
Byfylket har (2005) en befolkning på 100 000, hvorav alle bortsett fra 16 000 er bønder.
Gamle revyviser

Gamle revyviser er et musikkalbum med Sigurd Jansens Orkester, Frank Robert, Jens Book-Jenssen, Nora Brockstedt, Rolf Just Nilsen og Arve Opsahl, utgitt i 1978.
France-Soir

France- Soir er en fransk avis som ble grunnlagt av folk fra den tidligere franske undergrunnsbevegelse Défense de la France i november 1944 av Pierre Lazareff og omdøpt til France Soir etter annen verdenskrig. Avisens opplag voksre kraftig i 1950-årene, og den ble den mestselgende avis i Frankrike i 1961, da opplaget var på over én million. Deretter falt salget drastisk, og i 2005 var opplaget ca. 45.000.